Canon EOS (Elektro-Optiese Stelsel) is 'n outofokus enkellensrefleks (SLR)-kamerareeks wat deur Canon Inc. vervaardig word. Sedert die Canon EOS 650, se vrystelling in 1987, gebruik alle EOS-kameras 135-film tot en met Oktober 1996 toe die EOS IX vrygestel is met die van-korte-duur APS-film. In die jaar 2000 is die D30 aangekondig as die eerste digitale SLR ontwerp en ten volle deur Canon geproduseer in Japan. Sedert 2005 gebruik al die nuwe EOS-kameras digitale beeldsensors instede van film. Die EOS lyn is steeds in produksie, met Canon se huidige digitale SLR (DSLR)-reeks, en met die 2012 bekendstelling van die Canon EOS M, Canon se spieëllose verwisselbare lens-kamerastelsel (MILC).
Die naam "EOS" sinspeel op Eos, die Titaangodin van die daeraad/dagbreek in die Griekse mitologie.
Dit kompeteer in die eerste plek met die Nikon F-reeks en sy opvolgers, sowel as die outofokus-SLR-stelsels van Olympus, Pentax, Sony/Minolta, en Panasonic/Leica. In 2010 het Canon 'n markaandeel van 44.5% in DSLR's gehou.
Die hart van die stelsel is die Canon EF-lenspassing, wat die vorige FD-lenspassing vervang het, wat hoofsaaklik handfokuslense ondersteun het.
2 EOS flitsstelsel
3.1 Nuwe snelbeheerknop
Kenmerke van 'n EF-lens
Die bajonet-styl EF lenspassing is die middelpunt van die EOS-kamerastelsel. Na verenigbaarheid met die vroeëre FD-passing verbreek is, is dit ontwerp met geen meganiese skakeling tussen die bewegende dele in die lens en die kamera nie. Die diafragma en fokusbeheer is via elektriese kontakte, met motortjies in die lens self. Dit is soortgelyk in 'n paar vroeër pogings van Canon met die T80. Ander vervaardigers, insluitend Contax (met sy G-reeks van verwisselbare lens 35 mm afstandmeterkameras), Nikon se F3AF in 1983 en Olympus (met sy vierderdes-stelsel) het sedertdien hierdie direkte dryfstelsel begin inspan. Dit is 'n groot lenspassing in vergelyking met die meeste van die kompetisie, sodat groter diafragmalense gebruik kan word.
'n Speed 550EX, 'n vroeë E-TTL flits van 1998
Die flitsstelsel in die EOS-kameras het sedert sy eerste implementering 'n aantal evolusies ondergaan. Die basiese EOS-flitsstelsel was eintlik nie ontwikkel vir die eerste EOS kamera's nie, maar vir die laaste hoë-vlak FD-passinghandfokuskamera, die T90, van stapel gestuur in 1986. Dit was die eerste Canonkamera met deur-die-lens (TTL) flitsmeting, hoewel ander handelsmerke dit al vir 'n geruime tyd kon doen. Dit het ook die A-TTL (Gevorderde TTL) stelsel vir 'n beter flitsblootstelling in die programmodus, met behulp van infrarooi-voorafflitse om die afstand na die onderwerp te bepaal.
Teen 2007 het Canon reeds meer as 40 EOS SLR- en DSLR-kameramodelle vrygestel, wat begin het met die bekendstelling van die EOS 650 in 1987. In die 1990's het Canon met Kodak saamgewerk om digitale kameraliggame te vervaardig, wat afgeskop het met die EOS DCS 3 in 1995. Die eerste digitale EOS SLR-kamera geheel en al ontwerp en vervaardig deur Canon was die EOS D30, vrygestel in 2000.
Canon EOS 650D, 'n Canon intreevlak-DSLR
Canon EOS M, Canon se eerste spieëllose kamerastelsel
Agteraansig van 'n Canon 60D met 'n snelbeheerknop net regs van die LCD-skerm.
Die meeste prosumer en professionele vlak EOS-kameras beskik oor 'n groot snelbeheerknop op die kamera se agterkant. Die eerste verbruiker-vlak EOS-kamera met hierdie funksie, was die EOS 760D/Rebel T6s, wat in Februarie 2015 aangekondig is. Hierdie funksie is behulpsaam met die maklike aanpassing van sekere parameters met behulp van die duim. Dit word gebruik vir vinnige toegang tot gereeldgebruikte funksies wat andersins 'n meer ingewikkelde proses van knoppies druk en skakelaar-klikke sou benodig.
↑ "DSLR Worldwide Market Share, 2010" (in Engels). Geargiveer vanaf die oorspronklike op 21 Januarie 2015. Besoek op 2 Mei 2011.
↑ "Canon History Hall: Birth of New-Generation Autofocus SLR Camera, "EOS"" (in Engels). Geargiveer vanaf die oorspronklike op 23 September 2015. Besoek op 29 Januarie 2010.